Künnihobuste ergutamine pika piitsaga
Piitsaplaksutaja paraadil Bassersdorffis 2017. aastal
Piitsaga karistamine
Baieri piitsaplaksutajad
Noor kasakas piitsaga
**Piits** (ka kantsik, nuut, plett, roosk) on löögiriist (tavaliselt loomade) ergutamiseks, inimeste karistamiseks või ründamiseks, mis koosneb reeglina varrest ja selle külge kinnitatud nöörist või rihmast.

Kasutuskohad
------------

Piitsasid kasutatakse reeglina loomade ajamiseks ja suunamiseks neid ärritades kas toksates või lüües valu tekitades, samuti on võimalik suunata heli abil, plaksutades pika piuga piitsa, lisaks visuaalselt suunates. Tänapäeval kasutatakse valuga mõjutamist mõnedel loomatreeningualadel, näiteks ratsutamisvõistluses, kuigi selle kasutamist piiratakse ning liigse pruukimise eest määratakse karme karistusi. Lisaks loomapidamisele kasutatakse piitsa ka mujal, nii korraldatakse piitsaplaksutamise võistlusi, samuti on see kasutusel sadomasohhistlikel mängudel. Endiselt on piitsutamine mõnes riigis kasutusel ka inimeste karistusvahendina.

Piitsaliigid
------------

* **Kantsik** on lühike naharibadest punutud piits.
* **Nuut** on lühikese varrega (punutud) piits.
* **Ratsapiits**a kasutatakse hobuse sundimiseks ja ergutamiseks.
* **Koerapiits**a kasutati koerte nuhtlemiseks.

Nimetus
-------

Võib pärineda vanavene või nooremast vene keelest: vanavene keeles *bičĭ* , vene keeles *bič* 'piits, nuut'. Võimalik on ka päritolu alamsaksa keelest: *pietske* 'piits'. Eesti keelest on laenatud eestirootsi *pīts* 'piits'. Nuut võib olla laenatud erinevatest allikatest, vene *knut* (ratsapiits, nuut, kantsik) on levinud ka saksa keelde (*knute*). Roosk sarnaneb vene *rozga*'le, mis tähendab vitsa või ihunuhtlust.

Piitsaplaks
-----------

Pika piuga piitsaplaks tekib helikiiruse ületamisest, õige piitsavarreliigutusega liigub materjal lainena piki piugu, nii et selle kiirus järjest kasvab, kuni ületab helikiiruse, piu tipus on see enam kui 30 korda kiirem kui varre algne liigutus. Piitsaplaksutamises korraldatakse võistlusi.

Pilte
-----

* Jeesuse piitsutamine (William-Adolphe Bouguereau, 1880)Jeesuse piitsutamine (William-Adolphe Bouguereau, 1880)
* Piitsaarmidega Mississippi orja selg 1863. aastalPiitsaarmidega Mississippi orja selg 1863. aastal
* RatsapiitsRatsapiits
* Pika piuga nahkpiitsPika piuga nahkpiits
* Piitsa kasutamine sadomasohhistlikus mängusPiitsa kasutamine sadomasohhistlikus mängus
* Hiina kettpiitsHiina kettpiits

Viited
------

1. 1 2  "[ETY] Eesti etümoloogiasõnaraamat". *EKI.ee*. Vaadatud 7. novembril 2022.
2. ↑  "Chinese Martial Arts Manual". *chinesels*. Vaadatud 7. novembril 2022.
3. ↑  Abbott, Geoffrey (20. juuli 1998). "flogging - punishment". *Encyclopedia Britannica*. Vaadatud 7. novembril 2022.
4. ↑  "Greyhound racing and horse racing". *Animals and the Law: A Sourcebook*. 2001. Vaadatud 7.11.2022.
5. ↑  Vaksmann, Liis (27. oktoober 2022). ""Ma enam ei suuda! Valus on!" Lateks, piitsad ja sidumismängud, ehk Mis toimub kinnistel sadomaso pidudel?". *Õhtuleht*. Vaadatud 7. novembril 2022.
6. ↑  "Autot juhtinud Saudi naine pääses kuninga otsusega piitsutamisest". *ERR*. 29. september 2011. Vaadatud 7. novembril 2022.
7. ↑  "[EKSS] "Eesti keele seletav sõnaraamat" 2009". *EKI.ee*. Vaadatud 7. novembril 2022.
8. ↑  "[EKSS] "Eesti keele seletav sõnaraamat" 2009". *EKI.ee*. Vaadatud 7. novembril 2022.
9. ↑  Graham, Sarah (28. mai 2002). "True Cause of Whip's Crack Uncovered". *Scientific American*. Vaadatud 7. novembril 2022.